ร้านนี้อยู่ในตลาดโต้รุ่งหัวหินนะคะ ในตลาดโต้รุ่งนี้จะมีร้านซีฟู๊ดคล้ายๆกันหลายร้าน แต่ที่เห็นคนเยอะสุดคงเป็นร้านครัวลุงจ่านี่แหละ มีทั้งคนไทยและต่างชาติ เรามาที่ร้านนี้2 ครั้งแล้ว 
   รอบแรกที่มา ทานอย่างอื่นมาบ้างแล้วแต่เดินมาเจอกุ้งมังกร โลละ 1,500 บาท ด้วยความไม่เคยกิน เลยต้องลองดูซะหน่อย สั่งตัวเล็กมา มันตัวละ 7 ขีด ผ่าครึ่งฝั่งนึงเป็นราดซอสเนย อีกฝั่งเป็นราดซอสพริกไทยดำ ถามว่าอร่อยมั้ย ซอสก็อร่อยดี แต่กุ้งมังกรช่างเนื้อเหนียวซะจริงๆ กุ้งธรรมดานุ่มกว่าเยอะ
   รอบที่2ที่ไปทาน คราวนี้เข็ดกับกุ้งมังกร เลยสั่งกุ้งลายเสือนึ่งมะนาว กุ้งเนื้อแน่น หวาน ตัวใหญ่ น้ำแกงอร่อย
อย่างต่อมาคือยำหอยแครง รสชาติอร่อยดี ขอหอยลวกน้อยๆกว่านี้จะดีมาก พอดีชอบเลือดๆ แต่ก็ดีตรงที่มันไม่คาว สุดท้ายคือหอยเชลล์ผัดผริกเผา รสชาติกลางๆทั่วไป รอบนี้หมดไม่ถึง1,000 บาท